Diari Oficial de la Generalitat Valenciana


Sumari del DOGV 7429, del 23-12-2014 (2014/11035)

RESOLUCIÓ d'11 de desembre de 2014, de la directora general d'Innovació, Ordenació i Política Lingüística, per la qual s'aprova la realització de les proves de l'avaluació individualitzada de tercer de Primària, i les proves d'avaluació de diagnòstic de primer i quart de Primària i de segon d'Educació Secundària Obligatòria, del curs 2014-2015, en els centres educatius sostinguts amb fons públics de la Comunitat Valenciana, es nomenen els membres de la comissió de seguiment i control i de la comissió tècnica i es donen instruccions per a l'elaboració de les proves.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7429

Data del DOGV
:   23-12-2014

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2014/11081


Data del document
:   11-12-2014

Organisme emissor
:   Conselleria d'Educació, Cultura i Esport

Tipus de document
:   Resolució

Descriptors 

:   * Conselleria d'Educació, Cultura i Esport
    * Conselleria d'Educació, Cultura i Esport
    * centre d'ensenyament

RESOLUCIÓ d'11 de desembre de 2014, de la directora general d'Innovació, Ordenació i Política Lingüística, per la qual s'aprova la realització de les proves de l'avaluació individualitzada de tercer de Primària, i les proves d'avaluació de diagnòstic de primer i quart de Primària i de segon d'Educació Secundària Obligatòria, del curs 2014-2015, en els centres educatius sostinguts amb fons públics de la Comunitat Valenciana, es nomenen els membres de la comissió de seguiment i control i de la comissió tècnica i es donen instruccions per a l'elaboració de les proves. [2014/11431]  
La Llei Orgànica 2/2006, de 3 de maig, d'Educació, modificada per la Llei Orgànica 8/2013, de 9 de desembre, per a la millora de la qualitat educativa, disposa en l'article 20 que els centres faran una avaluació individualitzada a tots els alumnes en finalitzar el tercer curs d'Educació Primària, segons disposen les administracions educatives. Per la seua banda, l'article 144 establix que les administracions educatives podran fer altres avaluacions amb fins de diagnòstic.  
  
L'article 9 del Decret 108/2014, de 4 de juliol, del Consell, pel qual s'establix el currículum i es desenrotlla l'ordenació general de l'Educació Primària a la Comunitat Valenciana, disposa que, en compliment del que establix l'article 12.3 del Reial Decret 126/2014, els centres docents faran una avaluació individualitzada a tots els alumnes en finalitzar el tercer curs d'Educació Primària. L'apartat 5 de l'esmentat article 9 assenyala que la conselleria competent en matèria d'educació podrà dur a terme avaluacions externes amb fins de diagnòstic a tot l'alumnat en finalitzar qualsevol dels cursos d'Educació Primària.  
  
L'article 1 del Decret 121/2013, del Consell, pel qual es regulen les avaluacions de diagnòstic en els centres educatius sostinguts amb fons públics de la Comunitat Valenciana, atribuïx a la direcció general competent en matèria d'avaluació educativa determinar anualment els nivells educatius en què es realitzaran estes avaluacions, mentres que l'article 10 la faculta per a establir el període concret de realització de les proves i els processos d'aplicació i correcció.  
L'article 3 de l'esmentat decret preveu la constitució de la Comissió de Seguiment i Control de l'Avaluació de Diagnòstic i de la Comissió Tècnica com a òrgans de participació en el procediment de l'avaluació de diagnòstic, els membres de les quals seran designats per la direcció general competent en matèria d'avaluació educativa, d'acord amb el que disposen els articles 4 i 5 d'este decret.  
Per tot això i en virtut de les competències atribuïdes pel Decret 140/2014, de 5 de setembre, del Consell, pel qual s'aprova el Reglament Orgànic i Funcional de la Conselleria d'Educació, Cultura i Esport, resolc:  
  
Primer  
Aprovar la realització de les proves de l'avaluació individualitzada de tercer de Primària, i les proves d'avaluació de diagnòstic de primer i quart de Primària i de segon d'Educació Secundària Obligatòria, del curs 2014-2015, en els centres educatius de la Comunitat Valenciana sostinguts amb fons públics.  
  
Segon  
Les competències bàsiques a avaluar d'acord amb el que disposa el Decret 108/2014, de 4 de juliol, i en el Decret 112/2007, de 20 de juliol, del Consell, seran les següents:  
- Competència matemàtica  
- Competència en comunicació lingüística  
  
Tercer  
L'avaluació individualitzada i de diagnòstic comprendrà també la realització de qüestionaris dirigits a la direcció del centre, als professors de les diverses competències avaluades i a les famílies dels alumnes participants, que serviran per a contextualitzar els resultats de les proves d'avaluació de les competències bàsiques tenint en compte les situacions socioeconòmiques i culturals de les famílies i alumnes que acullen, l'entorn del centre i els recursos de què disposa, d'acord amb el que establix l'article 145 de la Llei Orgànica 2/2006, d'Educació.  
  
  
Quart  
Els períodes d'aplicació de les proves seran:  
1. Alumnat de 1r d'Educació Primària: durant el tercer trimestre del curs 2014-2015; s'establix com a data límit d'ompliment el 30 de juny de 2015.  
2. Alumnat de 3r d'Educació Primària: en el període comprés entre l'11 i el 15 de maig de 2015 per a la prova escrita, i entre l'11 i el 29 de maig de 2015 per a la valoració de l'expressió oral.  
3. Alumnat de 4t d'Educació Primària: en el període comprés entre l'11 i el 15 de maig de 2015 per a la prova escrita, i entre el 18 i el 22 de maig de 2015 per a la prova d'expressió oral.  
4. Alumnat de 2n d'Educació Secundària Obligatòria: en el període comprés entre el 18 i el 22 de maig de 2015.  
Les instruccions per a l'aplicació de les proves es comunicaran oportunament als centres educatius.  
  
Quint  
Els qüestionaris de context s'emplenaran per via telemàtica en el període comprés entre el 12 i el 29 d'abril de 2015.  
Les instruccions per a la realització dels qüestionaris es comunicaran oportunament als centres.  
  
Sext  
1. En compliment del que disposa l'article 4 del Decret 121/2013, es nomenen els membres de la Comissió de Seguiment i Control:  
  
President: la persona que ostente la Subdirecció General d'Innovació i Qualitat Educativa o persona en qui delegue.  
Vocals:  
L'inspector/a general o persona en qui delegue.  
Tres inspectors/ores d'educació, un per cada direcció territorial.  
Tres representants dels CEFIRE, un per cada direcció territorial.  
  
El/la cap del Servici d'Avaluació i Estudis.  
El/la cap del Servici de Formació del Professorat.  
El/la cap del Servici d'Informàtica per a la Gestió Educativa.  
Un tècnic/a de la Direcció General d'Innovació, Ordenació i Política Lingüística.  
Un professor/a en actiu.  
Actuarà com a secretari un funcionari/ària de la Direcció General d'Innovació, Ordenació i Política Lingüística.  
2. La comissió exercirà les funcions que li són atribuïdes per l'article 4, apartat 3 de l'esmentat decret i es regirà, pel que fa a la seua constitució, funcionament i adopció d'acords, pel que disposa el capítol II, del títol II de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.  
  
  
Sèptim  
1. En compliment del que disposa l'article 5 del Decret 121/2013, es nomenen els membres de la Comissió Tècnica:  
President: la persona que ostente la direcció del Servici d'Avaluació i Estudis o persona en qui delegue.  
Vocals:  
Tres tècnics/ques docents adscrits al Servici d'Avaluació i Estudis  
  
Actuarà com a secretari un tècnic/a adscrit al Servici d'Avaluació i Estudis.  
2. La comissió exercirà les funcions que li són atribuïdes per l'article 5 de l'esmentat decret i elaborarà les proves a partir del material proposat pels grups de treball organitzats en els CEFIRE amb este fi.  
  
3. La comissió es regirà, pel que fa a la seua constitució, funcionament i adopció d'acords, pel que disposa el capítol II del títol II de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.  
Octau  
La directora general d'Innovació, Ordenació i Política Lingüística dictarà les instruccions necessàries i adoptarà les mesures oportunes per a la realització de les diferents proves previstes en esta resolució.  
  
  
Nové  
La present resolució entrarà en vigor l'endemà de la seua publicació en el Diari Oficial de la Comunitat Valenciana.  
  
De conformitat amb el que establixen els articles 107, 114 i 115 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, el present acte, que no posa fi a la via administrativa, podrà ser recorregut en alçada davant de la secretària autonòmica d'Educació i Formació en el termini d'un mes a comptar de l'endemà de la seua publicació.  
  
  
València, 11 de desembre de 2014.- La directora general d'Innovació, Ordenació i Política Lingüística: Beatriz Gascó Enríquez.